CELEX: 62019CA0276
Language: sk
Date: 2020-05-14 00:00:00
Title: Vec C-276/19: Rozsudok Súdneho dvora (prvá komora) zo 14. mája 2020 – Európska komisia/Spojené kráľovstvo Veľkej Británie a Severného Írska (Nesplnenie povinnosti členským štátom – Spoločný systém dane z pridanej hodnoty (DPH) – Smernica 2006/112/ES – Výnimky – Zjednodušujúce opatrenia a opatrenia na zamedzenie daňovým únikom alebo vyhýbaniu sa dani – Článok 395 ods. 2 – Povinnosť členských štátov oznámiť Európskej komisii osobitné opatrenia určené na zjednodušenie výberu DPH – Podstatná zmena pôvodne oznámeného opatrenia)

20.7.2020   
            
            
               SK
            
            
               Úradný vestník Európskej únie
            
            
               C 240/26
            
         
      Rozsudok Súdneho dvora (prvá komora) zo 14. mája 2020 – Európska komisia/Spojené kráľovstvo Veľkej Británie a Severného Írska
      (Vec C-276/19) (1)
      
      (Nesplnenie povinnosti členským štátom - Spoločný systém dane z pridanej hodnoty (DPH) - Smernica 2006/112/ES - Výnimky - Zjednodušujúce opatrenia a opatrenia na zamedzenie daňovým únikom alebo vyhýbaniu sa dani - Článok 395 ods. 2 - Povinnosť členských štátov oznámiť Európskej komisii osobitné opatrenia určené na zjednodušenie výberu DPH - Podstatná zmena pôvodne oznámeného opatrenia)
      (2020/C 240/34)
      Jazyk konania: angličtina
      
         Účastníci konania
      
      
         Žalobkyňa: Európska komisia (v zastúpení: X. Lewis a J. Jokubauskaitė, splnomocnení zástupcovia)
      
         Žalovaný: Spojené kráľovstvo Veľkej Británie a Severného Írska (v zastúpení: F. Shibli, splnomocnený zástupca, za právnej pomoci O. Thomas, QC, a R. Hill, barrister)
      
         Výrok rozsudku
      
      
                  1.
               
               
                  Spojené kráľovstvo Veľkej Británie a Severného Írska si tým, že zaviedlo nové zjednodušujúce opatrenia, ktoré rozširujú uplatňovanie nulovej sadzby a výnimky z bežnej požiadavky viesť záznamy o dani z pridanej hodnoty, ako boli stanovené vo Value Added Tax (Terminal Markets) Order 1973 [nariadenie o dani z pridanej hodnoty (termínové burzy) z roku 1973] v znení Value Added Tax (Terminal Markets) (Amendment) Order 1975 [nariadenie (novelizačné) o dani z pridanej hodnoty (termínové burzy) z roku 1975], bez toho, aby zaslalo žiadosť Európskej komisii s cieľom získať oprávnenie Rady európskej únie, nesplnilo povinnosti, ktoré mu vyplývajú z článku 395 ods. 2 smernice Rady 2006/112/ES z 28. novembra 2006 o spoločnom systéme dane z pridanej hodnoty.
               
            
                  2.
               
               
                  Spojené kráľovstvo Veľkej Británie a Severného Írska je povinné nahradiť trovy konania.
               
            
         (1)  Ú. v. EÚ C 206, 17.6.2019.